സി.പി.എം ഓച്ചിറ പടിഞ്ഞാറ് ലോക്കല് സമ്മേളനം ഓച്ചിറ: സി.പി.എം ഓച്ചിറ പടിഞ്ഞാറ് ലോക്കല് സമ്മേളനം സംസ്ഥാന കമ്മിറ്റിയംഗം കെ. വരദരാജന് ഉദ്ഘാടനം ചെയ്തു. ജി. സുഹോത്രന് അദ്ധ്യക്ഷത വഹിച്ചു. എന്സൈന് കബീര് സ്വാഗതം ആശംസിച്ചു. ജയകുമാര് രക്തസാക്ഷി പ്രമേയവും അനില് പുന്തല അനുശോചന പ്രമേയവും അവതരിപ്പിച്ചു. മുതിര്ന്ന നേതാവ് ശ്രീധരന്പിള്ള സമ്മേളന നഗറില് പതാക ഉയര്ത്തി. ശൂരനാട് ഏരിയ കമ്മിറ്റി സെക്രട്ടറി പി.ബി സത്യദേവന്, ഏരിയ കമ്മിറ്റി അംഗങ്ങളായ നാരകത്തറ രാധാകൃഷ്ണന്, എന്. അനില്കുമാര്, കെ. സുഭാഷ്, ഓച്ചിറ ഗ്രാമ പഞ്ചായത്ത് പ്രസിഡന്റ് ബി. ശ്രീദേവി തുടങ്ങിയവര് പങ്കെടുത്തു. സുരേഷ് നാറാത്ത് ലോക്കല് കമ്മിറ്റി സെക്രട്ടറിയായി വീണ്ടും തിരഞ്ഞെടുക്കപ്പെട്ടു.